|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  | | --- | |  |  |  |  |  | | --- | --- | --- | |  |  | | |  |  | **Vedtægter for Skjern GF.**  **§ 1: NAVN OG HJEMSTED**  Foreningens navn er Skjern Gymnastikforening af 1916, i daglig tale benævnt SG. Foreningen er hjemmehørende i Skjern i Ringkøbing- Skjern Kommune.  **§ 2: FORMÅL** Foreningens formål er ved idræt og andet kulturelt virke at fremme den enkeltes og fællesskabets interesse for idræt, sundhed og trivsel.  **§ 3: TILHØRSFORHOLD** Foreningen er tilsluttet DGI, Danmarks Idrætsforbund og øvrige idrætsorganisationer eller paraplyorganisationer den måtte ønske, og er dermed undergivet disse organisationers vedtægter.  **§ 4: MEDLEMSSKAB OG EKSKLUSION**  Som medlemmer kan optages alle der vedkender sig foreningens vedtægter.  Passive medlemmer kan optages.  De enkelte aktivitetsudvalg kan udelukke et medlem, når de finder grund hertil. Det udelukkede  medlem kan indbringe kendelsen til årsmødets afgørelse.  Trænere, ledere og udvalgsmedlemmer er alle medlemmer af foreningen.  **§§§ 5:MEDLEMSFORHOLD** Foreningens medlemmer og ledelse hæfter IKKE personligt for de af foreningen indgåede forpligtelser, for hvilke alene foreningen hæfter med dens formue. Foreningens medlemmer har ikke nogen økonomisk forpligtelse over for foreningen udover kontingentforpligtelsen. Foreningens medlemmer har ikke krav på nogen del af foreningens formue eller udbytte af nogen art.  **§ 6: KONTINGENT**  Tilmelding og betaling af kontingent til foreningens aktiviteter sker gennem den pågældende aktivitet.  Kontingentrestance ud over to måneder kan medføre udelukkelse fra foreningens aktiviteter.  Kontingentet for passive medlemmer fastsættes af de enkelte aktivitetsudvalg.   **§ 7: ÅRSMØDET** Foreningens højeste myndighed er årsmødet, og stemmeret hertil har foreningens medlemmer, der er fyldt 15 år. Årsmødet afholdes hvert år i september og indkaldes med mindst 14 dages varsel ved bekendtgørelse på foreningens hjemmeside.  Ethvert lovligt indvarslet årsmøde er beslutningsdygtig.  Forslag, der ønskes behandlet på årsmødet, skal være formandskabet i hænde senest 10 dage før årsmødets afholdelse.  Ekstraordinært årsmøde indkaldes, når et samlet flertal af aktivitetsudvalgenes formænd finder det  nødvendigt, eller når mindst 30 stemmeberettigede medlemmer fremsætter skriftlig begæring herom.  Valgbar til formandsskabet, er enhver der kan vedgå sig vedtægterne. Ingen kan vælges mod sin vilje**.**  Dagsorden for det ordinære årsmøde skal indeholde følgende:   * Valg af dirigent og stemmetællere * Fremlæggelse og godkendelse af formandskabets beretning * Aktivitetsudvalgenes beretning * Fremlæggelse og godkendelse af det samlede årsregnskab for foreningen * Fremlæggelse og orientering af budget for det følgende år * Behandling af indkomne forslag * Behandling om optagelse og nedlæggelse af aktivitetsudvalg * Valg til formandsskab og suppleanter * Valg af 2 kritiske revisorer * Eventuelt   Alle beslutninger afgøres ved simpelt stemmeflertal med undtagelse af beslutning om vedtægtsændringer, hvortil der kræves 2/3 af de afgivne stemmer. Ved stemmelighed er forslaget bortfaldet.  Alle afstemninger sker mundtlig, såfremt ingen af de fremmødte ved årsmødet ønsker skriftlig afstemning.  Beslutning om vedtægtsændringer skal ske på baggrund af skriftlig afstemning.  **§ 8: FORMANDSKABET**  Formandsskabet består af de på årsmødet medlemsvalgte repræsentanter. Formandskabet er den højeste myndighed mellem 2 årsmøder. Formandsskabet konstituerer sig med en formand, økonomiansvarlig og aktivitetsansvarlig.  Skulle et medlem af formandsskabet gå af i utide, indtræder den valgte suppleant i formandsskabet.  Formandskabet tegner og repræsenterer til dagligt foreningen udadtil, og fører de nødvendige forhandlinger med offentlige myndigheder og andre organisationer.  Formandskabet fordeler selv opgaver og ansvar mellem sig.  Formandskabet har derudover ansvar for indkaldelse og afvikling af 2 årlige møder med repræsentanter fra  de forskellige aktivitetsudvalg i foreningen, indkaldelse og afvikling af foreningens årsmøde, udarbejdelse af  hovedbudget og koordinering af alle udvalgsregnskaber til regnskabsafslutning samt udarbejdelse af et  samlet årsregnskab.  Der gives mulighed for køb af hjælp til økonomifunktionen efter repræsentantskabets godkendelse.  Formandsskabet udarbejder selv sin forretningsorden. Formandsskabet er berettiget til at træffe alle dispositioner, der vedrører foreningen, herunder også køb, salg og pantsætning af fast ejendom. Dog skal køb og salg af fast ejendom forelægges på årsmødet til orientering. Det enkelte aktivitetsudvalg kan dog selv inden for eget økonomisk råderum og uden pantsætning eller belåning træffe afgørelser om køb og salg af aktiver inden for eget aktivitetsområde.  **§ 9: AKTIVITETSUDVALG**  Til varetagelse af aktiviteterne i foreningen oprettes aktivitetsudvalg.  Aktivitetsudvalgene varetager det daglige arbejde i idrætter & øvrige aktiviteter, under ansvar  overfor repræsentantskabet.  Oprettelse og nedlæggelse af aktivitetsudvalg besluttes formelt af årsmødet.  Et aktivitetsudvalg består af 3-9 personer, hvoraf 1 medlem er valgt på årsmødet og er aktivitetsudvalgets repræsentant i repræsentantskabet. De øvrige medlemmer findes blandt aktivitetsmedlemmerne.  Aktivitetsudvalgene konstituerer sig selv.  Aktivitetsudvalgene kan efter behov oprette yderligere arbejdsgrupper og netværk. Kommissorier for disse godkendes af det enkelte aktivitetsudvalg.  Aktivitetsudvalgene er forpligtet til at udarbejde kort notat over deres møder.  Hvert aktivitetsudvalg udarbejder egne budgetter og fører selv regnskab over sine aktiviteter.  **§ 10: REGNSKABSÅR** Foreningens regnskabsår er 1. juli til den 30. juni. Foreningens årsregnskab revideres af 2 kritiske revisorer.  **§ 12: OPLØSNING**  Foreningen kan kun opløses, når 2/3 af de fremmødte stemmeberettigede aktive medlemmer i 2 på hinanden følgende ekstraordinære årsmøder stemmer herfor. Foreningens nettoformue tilfalder almennyttigt idræts- og ungdomsarbejde i Skjern efter det opløsende årsmødes nærmere bestemmelse. Opløsningen foretages af 3 af årsmødet valgte personer (likvidatorer).    **Forretningsorden for Skjern Gymnastikforening af 1916**.    Som retningslinjer for ledelsens arbejde gælder sammen med foreningens vedtægter følgende:  **Den politiske ledelse i foreningen udgøres af formandsskabet, der består af de valgte aktiviteters repræsentanter.**    Formandsskabet afholder møder efter behov, dog minimum 1 møde i hvert kvartal. Der ud over afholdes der 2 årlige møder med repræsentanter fra aktivitetsudvalgene i foreningen.    Formandskabet varetager foreningens overordnede idrætspolitiske og økonomiske målsætning.    Formandskabet er berettiget til at træffe alle dispositioner foreningen vedrørende jf. gældende vedtægter    Formandskabet kan koordinere og iværksætte aktiviteter/møder fælles for foreningens medlemmer.  Alle poster i formandskabet er ulønnede. Omkostningsgodtgørelse i forbindelse med ledelses- og udvalgsarbejdet for foreningen dækkes mod bilag.  **Formandsskabet varetager den daglige drift i forhold til den samlede forening og årsmødet.**  De fordeler selv opgaverne og ansvaret mellem sig.  Formandsskabet har ansvar for:  **1. Gennemførelse af de nødvendige forhandlinger med offentlige myndigheder og andre organisationer.**  (bl.a. kommunale tilskud til lokaler, medlemstilskud m.m.)  **2. Indkaldelse og afvikling af de 2 årlige møder med repræsentanter fra aktivitetsudvalgene**  Indkaldelse sker med 14 dages varsel ved skriftlig fremsendelse af dagsorden.  Forslag til dagsorden kan fremsendes af ethvert medlem af et aktivitetsudvalg og skal være Formandsskabet i hænde senest 5 dage før mødet.  Afgørelse af sager afgøres ved simpelt flertal. Er der stemmelighed ligger afgørelsen hos Formandsskabet.  Der udarbejdes skriftligt referat af møderne og beslutninger som mailes til alle formænd i aktivitetsudvalgene og lægges på foreningens hjemmeside.  **Indkaldelse og afvikling af foreningens årsmøde** iht. til vedtægterne  **Formandsskabet kan oprette små ad hoc udvalg** til at klare løbende mindre opgaver i foreningen. Eksempelvis udvalg til at arrangere fester, sportsdage, sociale arrangementer o. lign.  **Budget- og regnskabsopfølgning**  Ansvarlig for udarbejdelse af hovedbudget og koordinering af alle udvalgs regnskaber til regnskabsafslutning samt udarbejdelse af et samlet årsregnskab.    **Aktivitetsudvalgene:**    Udvalgene udarbejder eget budget og regnskab og er selv ansvarlig for overholdelse af dette.    Udvalgene fastsætter selv kontingentets størrelse. Fritagelse eller nedsættelse af kontingent afgør det enkelte udvalg selv.  Udebliver kontingentbetalingen i mere end tre måneder, sker der udelukkelse fra fortsat deltagelse, indtil betalingen har fundet sted. Udelukkelse gælder samtlige aktiviteter. Formandsskabet orienteres om eventuelle udelukkelser.    Udvalgene iværksætter selv indtægtsgivende aktiviteter.  Udvalgene søger selv evt. fonde om tilskud til realisering aktiviteter eller faciliteter inden for eget aktivitetsområde.    Udvalgene udfører selv sin sponsorvirksomhed.    Udvalgene er ansvarlige for referat af egne beslutninger, der sendes til udvalgsmedlemmerne.    Udvalgene administrerer de respektive afdelinger og medlemmernes sportslige interesser.    Udvalgene rekrutterer selv sine trænere og ledere og sørger selv for deres uddannelse.  Udvalgene sender selv ansøgninger om tilskud til lederuddannelse til kommunen ifølge de gældende retningslinjer for tilskud til lederuddannelse.    Der kan afholdes fælles arrangementer, hvor udvalgene er behjælpelige med udførelsen heraf. |  | |  |  | | |  |  |  |  | |  |  | |  |